stanford-oval/wikipedia huggingface dataset:
AberMUD
Aiheesta muualla

AberMUDin taustaa Coxin kertomana (Arkistoitu – Internet Archive) (englanniksi)
The Complete AberMUD List (englanniksi)
Aleksi Patrikka

Aleksi Patrikka (s. 24. tammikuuta 2003) on suomalainen pesäpalloilija. Patrikka edustaa Superpesiksessä pelaavaa kasvattajaseuraansa Kempeleen Kiriä. Hänen sopimuksensa Kempeleen Kirin kanssa ulottuu kauden 2023 loppuun saakka. Kärkietenijänä sisäpelissä pelaava Patrikka on myös pelannut Ykköspesistä Kannuksen Urassa. Hän pelasi poikien Itä–Länsi-ottelussa vuonna 2022. Patrikka on pelannut seitsemän Superpesiksen runkosarjan ottelua. Näissä otteluissa hän on tuonut kaksi juoksua ja kerännyt kymmenen kärkilyöntipistettä. Tilastot päivitetty kauden 2022 jälkeen.
AS Biellese

Associazione Sportiva Biellese on italialainen jalkapalloseura, joka perustettiin vuonna 1902. Se pelaa kaudella 2010-2011 Serie D:ssä. Joukkueen kotistadion on Stadio "Vittorio Pozzo" di Biella, joka sijaitsee Biellassa.
AS Biellese pelasi parhaimmillaan Serie A:ssa kaudella 1928-1929. Serie B:ssä se pelasi viimeksi kaudella 1946-1947.
Entisiä pelaajia

Abdelkader Ghezzal (2006)
Aiheesta muualla

biellesecalcio.com (Arkistoitu – Internet Archive) (italiaksi)
A.O.D.

| A> O.D..Tiedot |
| --- | --- |
Toiminnassa:  1986–1989, 2008–
Tyylilaji:  Bay Area thrash metal
Kotipaikka:  Kauhajoki
Laulukieli:  englanti
Jäsenet:  Jarno Samppala, laulu   Kimmo Osmo, kitara   Jussi Arkela, kitara   Pasi Osmo, bassokitara   Jussi Samppala, rummut  
Levy-yhtiö:  Violent Journey Records, 2010–  
Aiheesta muualla
Kotisivut
Infobox OKNimi-testi OK: 
A.O.D. eli Altars of Destruction on suomalainen, Kauhajoella vuonna 1986 perustettu Bay Area thrash metal -tyyppistä thrash metalia soittava yhtye.
A.o.D. hajosi vuonna 1989 ja palasi takaisin yhteen kokeilumielessä väliaikaisilla kokoonpanoilla vuonna 2008. Junnu Mäki erosi yhtyeestä 2009. Yhtyeen uusi ja oikeastaanselvennä ensimmäinen studioalbumi Gallery of Pain julkaistiin vuonna 2010 kokoonpanolla Kimmo Osmo (kaikki kitarat), Pasi Osmo (basisti), Jussi Samppala (rummut) ja Mika Luoma (laulu).
Jäsenet

Mika Luoma – laulu (1987–2011, 2013-)
Kimmo Osmo – kitara
Jussi Arkela – kitara
Pasi Osmo – basso
Jussi Samppala – rummut
Jäsenet > Entiset jäsenet

Mika Ahlqvist – kitara (1987–1988)
Jukka Sandberg – rummut (1987–1988)
Junnu Mäki – kitara (1988)
Timo Kivikangas – kitara (1988-89)
Juhani Mäenpää – rummut (1988–1989)
Jarno Samppala - laulu (2011-13)
Diskografia

Gallery of Pain (2010,  Violent Journey Records)
AnnODomini (2001,  omakustanne)
EP:t
Painful Awakening (1989,  omakustanne)
Demo 1988 (1988)
Demo II 1988 (1988)
Aiheesta muualla

A.O.D. Encyclopaedia Metallumissa (englanniksi)
A.O.D. Myspacessa (englanniksi)
A.O.D. Youtubessa
Acidithiobacillales

| Acidithiobacillales> Tieteellinen luokittelu |
| --- | --- |
Domeeni::  Bakteerit Bacteria
Kunta::  Bakteerit Eubacteria
Pääjakso::  Proteobacteria
Luokka::  Gammaproteobacteria
Lahko::  Acidithiobacillales  Garrity et al., 2005
Heimot
 Acidithiobacillaceae  Thermithiobacillaceae 
Infobox OKNimi-testi OK: 
Acidithiobacillales on bakteerien tieteellisen luokittelun suhteellisen uusi lahko. Sillä on vain kaksi heimoa, Acidthiobacillaceae ja Thermithiobacillaceae, jotka luokiteltiin ennen Hydrogenophilaceae -lahkon betaproteobakteereiksi.
Aiheesta muualla

UniProt, Taxonomy: Acidithiobacillales (englanniksi)
National Center for Biotechnology Information (NCBI): Acidithiobacillales, taxonomy (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Aleksi Rantala

Aleksi Rantala (s. 25. elokuuta 1978 Turku) on suomalainen jääkiekkotuomari. Rantala tuomitsee pääsääntöisesti Liiga:ssa päätuomarina. Hän tuli SM-liigaan tuomariksi kaudella 2003-2004.
Kansainvälisellä uralla hän on toiminut tuomarina mm. MM-kilpailuissa 2014-2015 ja 2018, 18-vuotiaiden MM-kilpailuissa 2007 ja ollut tuomarina Japanissa ja Etelä-Koreassa.
Rantala oli ensimmäinen täyspäiväinen ulkomaalainen ammattilaistuomari SHL:ssä Ruotsissa.  Nykyisin Rantala kuuluu Liigan ammattituomariryhmään.
7 Seconds (elokuva)

| 7 Seconds |
| --- | --- |

Ohjaaja:  Simon Fellows
Käsikirjoittaja:  Martin Wheeler
Tuottaja:   Donald Kushner  Vlad Paunescu  Pierre Spengler  Andrew Stevens 
Säveltäjä:  Neal Acree
Kuvaaja:  Michael Slovis Simon Fellows
Leikkaaja:  Kant Pan
Pääosat:   Wesley Snipes  Tamzin Outhwaite  Pete Lee-Wilson 
Valmistustiedot
Valmistusmaa:  Yhdysvallat
Tuotantoyhtiö:  Sony Pictures
Levittäjä:  Sony Pictures Home Entertainment Netflix
Ensi-ilta:  2005
Kesto:  92 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
7 Seconds (televisioesityksessä suomeksi myös nimellä 7 Seconds – tulikuuma saalis) on vuonna 2005 tehty toimintaelokuva. Elokuvan on ohjannut Simon Fellows ja käsikirjoittanut Martin Wheeler.
Juoni

Elokuva kertoo Jack Tuliverista, joka on koonnut entisistä erikoisjoukkojen sotilaista ryhmän, jonka kanssa he ryöstävät 20 miljoonaa romanialaisten kasinoiden rahoja. Alku näyttää lupaavalta ja kaikki menee suunnitelmien mukaan, kunnes paikalle tulee toinen ryhmä tarkoituksenaan ryöstää saalis Tuliverilta ja hänen ryhmältään. Alkaa armoton tulitaistelu, jonka aikana käy ilmi kohtalokas petos ja koko Tuliverin ryhmä tapetaan kadulle. Tuliver pystyy kuitenkin pakenemaan käyttäen ihmiskilpenään sotilaspoliisi kersantti Andersia. Hänellä on myös mukanaan salaperäinen laukku, jota moni vaikuttaa havittelevan.
Näyttelijät

| 0 | 1 | 2 |
| --- | --- | --- |
|  Wesley Snipes  | … |  Jack Tuliver   |
|  Tamzin Outhwaite  | … |  Kelly Anders   |
|  Deobia Oparei  | … |  Spanky   |
|  Pete Lee-Wilson  | … |  Alexsie   |
|  Serge Soric  | … |  Mikhail   |
AS Bari

Associazione Sportiva Bari on italialainen jalkapalloseura, jonka kotipaikka on Bari Apuliassa. Seura perustettiin vuonna 1928. Viimeiset vuodet se on vuoroin noussut ja laskenut kahden Italian korkeimman sarjatason välillä (viimeisin tippuminen A:sta oli 2011). Vuonna 2004 se oli jo putoamassa Serie C:hen, mutta Napolin ja Comon konkurssien ansiosta se vältti sen.
Vuonna 1996 seuran kärkipelaaja Igor Protti oli Serie A:n paras maalintekijä 25 osumallaan. Ainoa seuran voittama palkinto on Mitropa Cupin voitto vuonna 1990. Bari-lähtöisistä pelaajista kenties tunnetuin on Antonio Cassano. Kaudella 2022–2023 joukkue pelaa Serie B:ssä.
Tunnettuja entisiä pelaajia

Lorenzo Amoruso
Antonio Cassano
Marco Di Vaio
Simone Perrotta
Aldo Serena
Gianluca Zambrotta
Raul Conti
Frank Farina
Gerson Candido de Paula
João Paulo
Miguel Angel Guerrero
Zvonimir Boban
Robert Jarni
Gordon Cowans
David Platt
Paul Rideout
Thomas Doll
Mihaly Voros
Rachid Neqrouz
Abel Xavier
Florin Răducioiu
Phil Masinga
Markus Allbäck
Daniel Andersson
Kennet Andersson
Klas Ingesson
Yksel Osmanovski
Aiheesta muualla

Virallinen kotisivu
Barin fanisivu
Serie B 2024–2025
Bari • Brescia • Carrarese • Catanzaro • Cesena • Cittadella • Cosenza • Cremonese • Frosinone • Juve Stabia •
Mantova • Modena • Palermo • Pisa • Reggiana • Salernitana • Sampdoria • Sassuolo • Spezia • Südtirol
Luettelo Serie B:n voittajista • Serie B:n maalikuninkaat
Åseral

Åseral on Norjan kunta Agderin läänissä. Se sijaitsee sisämaassa ja sen rajanaapureita ovat lännessä Hægebostad ja Kvinesdal, etelässä Lyngdal, kaakossa Evje og Hornnes ja pohjoisessa Bygland. Vuoden 2024 alussa kunnassa oli 923 asukasta. Kunnassa ei ole lainkaan taajamia. Hallintokeskus on nimeltään Kyrkjebygda.
Historia

Åseralin kunta perustettiin vuonna 1837, jolloin Norjassa otettiin käyttöön kunnallishallinto. Se kuului aluksi Itä-Agderin lääniin, josta se siirrettiin Länsi-Agderin lääniin vuonna 1880. Läänit yhdistyivät vuonna 2020.
Elinkeinoelämä

Pääelinkeinoja ovat maa- ja metsätalous, joista saa elantonsa 32 % työvoimasta. Matkailu ja sen johdannaisena rakennustoiminta on vilkasta kunnan kolmessa hiihtokeskuksessa: Bortelidissa, Ljoslandissa ja Eikerapenilla, joiden yhteydessä on myös isoja huvila-alueita.
Åseralissa on useita patoja ja seitsemän vesivoimalaa, joiden vuosittainen tuotanto on yhteensä 1 296 GWh (vuosien 1993–2020 keskiarvo).
Kuvia

Åseralin kirkko
Aiheesta muualla

Kuvia tai muita tiedostoja aiheesta Åseral Wikimedia Commonsissa
Agderin läänin kunnat
Arendal
Birkenes
Bygland
Bykle
Evje og Hornnes
Farsund
Flekkefjord
Froland
Gjerstad
Grimstad
Hægebostad
Iveland
Kristiansand
Kvinesdal
Lillesand
Lindesnes
Lyngdal
Risør
Sirdal
Tvedestrand
Valle
Vegårshei
Vennesla
Åmli
Åseral
Norjan läänit | Norja
CFP

CFP on lyhenne seuraavista asioista:
Euroopan unionin yhteinen kalastuspolitiikka (engl. Common Fisheries Policy)
CFP-frangi, Ranskan Tyynenmerenalueilla käytettävä valuutta
Total, aiemmin Compagnie française des pétroles
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CFP”, voi hakea sivunnimihaulla, laajalla sivunnimihaulla tai tekstihaulla.
7 Television Commercials

| 7 Television Commercials Radiohead |
| --- | --- | --- |

Kokoelmalevyn tiedot
 Äänitetty : 1995-1998
 Julkaistu: 4. toukokuuta 1998 (VHS) 4. elokuuta 2003 (DVD)
 Kesto: 34.03
 Levy-yhtiö: Parlophone (EMI)
Radioheadin muut kokoelmalevyt
| Live at the Astoria 1995 | 7 Television Commercials 1998 | Meeting People Is Easy 1998 |
7 Television Commercials on Radioheadin ainoa musiikkivideokokoelma, jonka musiikkivideot ovat The Bendsin (1995) ja OK Computerin (1997) ajalta. Yhteensä kokoelmassa on seitsemän musiikkivideota. VHS-versio (myöhemmin 7 Television Commercials julkaistiin DVD:nä) julkaistiin 4. toukokuuta 1998 Britanniassa ja 30. kesäkuuta Yhdysvalloissa. Kansitaiteen tekivät Stanley Donwood ja Thom Yorke, ja se koostuu lähes kokonaan OK Computerin kansitaiteen elementeistä.
Videot

"Paranoid Android"
"Street Spirit (Fade Out)"
"No Surprises"
"Just"
"High and Dry" (Yhdysvaltojen versio)
"Karma Police"
"Fake Plastic Trees"
Tekijät

"Paranoid Android"
Ohjaaja: Magnus Carlsson
Tuottaja: Peter Gustaffson
Tuotantoyhtiö: Wegelius Animation AB
"Street Spirit"
Ohjaaja: Jonathan Glazer
Tuottaja: Nick Morris
Tuotantoyhtiö: Academy Music Video Ltd
"No Surprises"
Ohjaaja: Grant Gee
Tuottaja: Phil Barnes
Tuotantoyhtiö: Kudos (musiikkivideo)
"Just"
Ohjaaja: Jamie Thraves
Tuottaja: Niki Amos
Tuotantoyhtiö: Oil Factory Inc
"High and Dry" (Yhdysvaltojen versio)
Ohjaaja: Paul Cunningham 
Tuottaja: Myke Zykoff
Tuotantoyhtiö: Oil Factory Inc
"Karma Police"
Ohjaaja: Jonathan Glazer
Tuottaja: Nick Morris
Tuotantoyhtiö: Academy Music Video Ltd
"Fake Plastic Trees"
Ohjaaja: Jake Scott
Tuottaja: Ellen Jacobson
Tuotantoyhtiö: Black Dog Films (LA)
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
Aleksi Rantanen

| Aleksi Rantanen> Henkilötiedot |
| --- | --- |
Syntynyt: 1991
Näyttelijä
Merkittävät roolit:  Henry (Ystäväni Henry)  Juha (Jumalan hampaat)
Aiheesta muualla
IMDb 
Elonet
Aleksi Rantanen (s. 1991) on hämeenlinnalainen näyttelijä. Rantanen tunnetaan parhaiten rooleistaan elokuvassa Ystäväni Henry ja lyhytelokuvassa Jumalan hampaat. Rantanen opiskeli Hämeenlinnan yhteiskoulun lukiossa ja jatkoi näyttelemistään erinäisissä harrastelijateattereissa.
Aiheesta muualla

Aleksi Rantanen Internet Movie Databasessa. (englanniksi)
Adrian Johns

| Adrian Johns |
| --- | --- |
 John virkaanastujaisissaan.
Gibraltarin kuvernööri
 2009–2013  
Edeltäjä:  Robert Fulton
Seuraaja:  James Dutton
Henkilötiedot
Syntynyt: 1951 Redruth, Yhdistynyt kuningaskunta
Ammatti:  upseeri
Tiedot
Koulutus:  Imperial College
Adrian Johns CBE (s. 1951) on brittiläinen laivaston upseeri ja Gibraltarin kuvernööri 2009–2013.
Ennen kuvernööriksi nimittämistään Johns teki 35 vuotta pitkän uran Britannian laivastossa, missä hän palveli kaikkiaan 13 aluksella. Hän aloitti uransa sukellusveneessä, kouluttautui helikopterilentäjäksi ja nousi lopulta HMS Oceanin, Britannian suurimman sota-aluksen komentajaksi. Johns työskenteli välillä myös puolustusministeriössä.
Johns oli ensimmäinen kuvernööri, jonka virkaanastujaiset järjesti Gibraltarin hallitus, vuonna 2007 voimaan tullen perustuslain mukaisesti. Kuvernöörin tehtävässään hän toimii kuningattaren edustajana, mikä tarkoittaa usein virallisia vierailuja ja hyväntekeväisyystapahtumien suojelijana toimimista ja vastaavia tehtäviä. Toimenkuvaan kuuluu kuitenkin myös dilplomatiaa ja Gibraltarin asioiden ja näkökantojen esille tuomista Lontoossa sekä emämaan näkökulmien viestintää Gibraltarilla. Johns toimi kuvernöörinä vuoteen 2013, jolloin virka vaihtui kenraaliluutnantti James Duttonille.
Johns on naimisissa ja hänellä on neljä lasta. Hän on opiskellut fysiikkaa Imperial College Londonissa ja käynyt sen jälkeen Dartmouthin kuninkaallisen laivastoakatemian.
Aiheesta muualla

Kuvia tai muita tiedostoja aiheesta Adrian Johns Wikimedia Commonsissa
Backyard wrestling

Backyard wrestling on harrastus, jossa pääosin vapaapainista innostuneet kannattajat harjoittavat vapaapainia omatoimisesti.[lähde? ]
Moni nykyään kansainvälisesti tunnettu painija, kuten Hardyn veljekset ja Gregory Helms, ovat alun perin ponnistaneet huipulle Backyard wrestling:in pohjalta.
Suomessa laji alkoi yleistyä 2000-luvun alkupuolella, jolloin federaatioita oli jo ympäri Suomen. Tunnetuimmat federaatiot keräsivät runsasta julkisuutta internetissä, ja joissakin tapahtumissa saattoi olla jopa kymmeniä katsojia. Myös muissakin medioissa tuli julkisuutta, kuten esimerkiksi porilaisen Ultimate Hardcore Wrestling Federationin yhden sivun mittainen juttu Satakunnan Kansassa. Federaatiot perustivat omia nettisivuja, joilla ylläpidettiin videoita, kuvia, sekä rostereita ja tapahtumainfoa.
Suomessa toiminta alkoi kuolla lopullisesti viimeistään 2007-2008 -luvulla yleisen kiinnostuksen laskiessa, ja viranomaisten puuttuessa tapahtumien aiheuttamiin roskaamisiin. Lisäksi pari vakavampaa loukkaantumista saivat internetissä näkyvyyttä, ja huolestuneet vanhemmat liikkeelle. Tähän asti avoimesti takapihoilla, urheilutaloilla ja sivummalla metsiköissä tapahtuneet ottelut koettiin negatiivisena joka johti tapahtumien rajoittamiseen ja lopulta koko toiminnan lopettamiseen. Samaan aikaan, pari vuotta aiemmin, oli Suomeen perustettu myös ammattilais/showpainiin keskittynyt federaatio, PWF, joka koki backyard wrestlingin huonona mainoksena heidän toiminnalleen, ja avoimesti taisteli lajin hengissä säilymistä vastaan. Toiminnan hiipuessa innokkaimmat harrastajat selvittivät tiensä Pro Wresting Finlandin listoille.
Nykyään backyard wrestling Suomen maaperällä on lähes kokonaan kadonnut laji. Se pysyy täysin undergroundina, ja lajin nykysuosiota on vaikea siksi määritellä. Tiedossa on vain kourallinen pieniä yhteisöjä, jotka lajia harrastavat.
Tunnetuimpia suomalaisia federaatioita olivat:
Combat Championship Wrestling (Pori)
tunnettu myös nimellä TDW (Total Destruction Wrestling)
Ultimate Hardcore Wrestling Federation (Pori)
tunnettu myös nimellä PBW (Pori Backyard Wrestling)
Total XTreme Wrestling (Helsinki)
Finnish Fighting Federation (Helsinki)
Coarse XTreme Wrestling (kaupunki tuntematon)
Lahti Backyard Wrestling (Lahti)
Helsinki Championship Wrestling (Helsinki)
Acid Washed

| Acid Washed> Tiedot |
| --- | --- |
Tyylilaji:  elektroninen musiikki
Kotipaikka:  Pariisi, Ranska
Jäsenet:  Andrew Claristidge Richard d’Alpert
Levy-yhtiö:  Record Makers
Infobox OKNimi-testi OK: 
Acid Washed on ranskalainen duo Pariisista, joka koostuu Andrew Claristidgesta ja Richard d’Alpertista.
Diskografia > Albumit

Acid Washed (2010, Record Makers)
House of Melancholy (2013, Record Makers)
Diskografia > Singlet ja EP:t

General Motors, Detroit, America / Snake (2009)
Acid Washed (2010, Record Makers)
Change Remixes (2011)
For Your Eyes Only / Prince Acid (2012, Record Makers)
Backwoods

Backwoods voi tarkoittaa seuraavia:
Backwoods, Koldo Serran ohjaama psykologinen jännityselokuva vuodelta 2006
Backwoods, Marty Weissin ohjaama kauhuelokuva vuodelta 2008
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Backwoods”, voi hakea sivunnimihaulla, laajalla sivunnimihaulla tai tekstihaulla.
Aasiangepardi

| Aasiangepardi |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Acinonyx
Laji::  Gepardi jubatus
Alalaji::  venaticus
Kolmiosainen nimi
 Acinonyx jubatus venaticus  (Griffith, 1821) 
 Gepardin levinneisyyskartta. Aasiangepardi vihreällä.
Katso myös
   Aasiangepardi Wikispeciesissä   Aasiangepardi Commonsissa 
Infobox OKNimi-testi OKIUCN-testi OK: 
Aasiangepardi (Acinonyx jubatus venaticus) on nykyisin vain Iranissa tavattava gepardin alalaji. Historiallisesti sen levinneisyysalue on ulottunut suuremmalle alueelle Lähi-idästä Intian niemimaalle saakka, mutta nykyisin se on äärimmäisen uhanalainen. Koko kannan koko on ehkä vain noin 50 yksilöä.
Taksonomia

Aasiangepardi on gepardin (Acinonyx jubatus) alalaji. Perimää tutkimalla sen on selvitetty alkaneen erkaantua gepardin afrikkalaisista alalajeista 32 000–67 000 vuotta sitten. Aasiangepardiksi käsitetään usein myös joskus ehdotettu Kaspian alalaji A. j. raddei.
Koko ja ulkonäkö

Aasiangepardi on gepardiksi suhteellisen pienikokoinen. Urosten ruumiin pituus on 100–182 cm ja paino 25–38 kg. Naaraiden vastaavat lukemat ovat 160–189 cm ja 23–35 kg. Säkäkorkeus molemmilla on 51–87 cm. Aasiangepardin turkki on muihin alalajeihin verrattuna pidempi, paksumpi ja vaaleampi. Talviturkki on kesäturkkia pidempi ja tiheämpi. Turkin yleisväritys on vaaleankeltainen tai punertavankeltainen. Turkissa on pieniä mustia täpliä. Pää on pieni. Leuka ja kurkku ovat valkoiset. Kuono on lyhyt. Suun sivuilta silmäkulmille kulkee musta raita. Korvat ovat pienet. Raajat ovat pitkät. Jalkojen kynnet ovat sisäänvedettävät. Häntä on pitkä ja hännänpää valkoinen.
Levinneisyys ja elinympäristö

Aasiangepardia tavataan nykyisin ainoastaan Iranissa, jossa sen levinneisyysalue käsittää osia Yazdin, Semnānin, Isfhanin, Khorāsān-e Razavin, Khorāsān-e Shomaliin, Khorāsān-e Junoubin ja Kermānin maakunnista.
Aasiangepardin historiallinen levinneisyysalue on ollut huomattavasti nykyistä laajempi. Se on ulottunut Lähi-idästä aina Bangladeshiin saakka. Se on kuitenkin jo kadonnut Afganistanista, Intiasta, Irakista, Israelista, Jordaniasta, Kazakstanista, Kuwaitista, Pakistanista, Saudi-Arabiasta, Syyriasta, Tadžikistanista, Turkmenistanista ja Uzbekistanista. Intiasta se julistettiin hävinneeksi vuonna 1952.
Aasiangepardin nykyinen elinympäristö käsittää vesistöjen halkomia tasankoja ja loivia vuoria Iranin ylängöllä. Keski-Iranissa ne välttelevät ihmisasutusta ja niitä esiintyy lähinnä vuoristoseuduilla.
Elintavat

Aasiangepardit ovat luonteeltaan hyvin arkoja. Ne elävät pentujensa kasvattamista lukuun ottamatta yksin. Ne liikkuvat hyvin suurilla alueilla, joilla voi olla kokoa 5 000 km². Kantojen tiheydet ovat hyvin vähäisiä. Liikkuessaan ne jättävät jälkeensä hajumerkkejä ja raapimisjälkiä.
Aasiangepardit ovat petoeläimiä. Huomattava osa niiden saaliseläimistä on keskikokoisia kaviokyntisiä. Saalislajeja ovat esimerkiksi villilampaat, villivuohet, kuhertajagaselli ja persiangaselli. Ne saalistavat kuitenkin myös jyrsijöitä. Tasankojen gasellit ovat harvinaistuneet, joten saaliseläimet ovat painottuneet vuoristoseutujen lajistoon. Ne saattavat saalistaa myös kotieläimiä, kuten kameleja, kesylampaita ja kesyvuohia. Saalistaessa aasiangepardin tärkein aisti on näkö. Aasiangepardit saalistavat yleensä päivisin.
Lisääntymiskausi painottuu tammikuun ja helmikuun välille. Vuoden ympäri lisääntyminen on kuitenkin mahdollista. Tiineys kestää 90 päivää ja pennut syntyvät yleensä maaliskuun ja huhtikuun välillä. Kerrallaan pentuja on yhdestä neljään. Tarhaolosuhteissa aasiangepardit ovat eläneet 15-vuotiaiksi.
Uhat ja suojelu

Aasiangepardia pidetään äärimmäisen uhanalaisena. Koko kannan koko on ehkä noin 50 yksilöä. Sen pääasialliset uhat liittyvät metsästykseen ja elinympäristön häviämiseen. Paimentolaiset tappavat aasiangepardeja kotieläimiensä takia. Niitä kuolee myös liikenteessä. Aasiangepardi kuuluu CITES-sopimuksen liitteeseen I. Sen nykyisellä esiintymisalueella Iranissa lajille on säädetty hyvin tiukkoja suojelutoimenpiteitä.
Gepardien jälleen tuomista Intiaan on harkittu. Esitetyissä hankkeissa on kuitenkin ehdotettu afrikangepardien käyttöä. Vuonna 2022 gepardeja päätettiin palauttaa luontoon Intiassa. Gepardit hankittiin kuitenkin Etelä-Afrikasta ja Namibiasta. Aasiangepardien kantaa pidettiin liian pienenä ja sisäsiittoisena palautuksille luontoon Intiassa.
Kaksi gepardia Iranissa.
Jäniksen saaliikseen saanut aasiangepardi.
Aasiangebardin pentuja koiranpennun kanssa Intiassa valokuvassa vuodelta 1897.
Ajokaskasvit

| Ajokaskasvit |
| --- | --- |
 Pikkuajokas (Zostera noltii)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Ajokaskasvit Zosteraceae  Dumort.
Suvut
 Zostera – ajokkaat  Heterozostera  Phyllospadix 
Katso myös
   Ajokaskasvit Wikispeciesissä   Ajokaskasvit Commonsissa 
Infobox OKNimi-testi OK: 
Ajokaskasvit (Zosteraceae) on vesikasviheimo Alismatales-lahkossa. Heimo koostuu kahdesta tai kolmesta suvusta, joissa on yhteensä 14 lajia (tai 18). Kasveilla on nauhamaiset lehdet ja näkyvät maavarret. Ne elävät merivedessä.
Suvun tunnetuin kasvi on meriajokas (Zostera marina), jonka kuivattuja varsia on käytetty huonekaluverhoilussa pehmusteena ja pakkausmateriaalina.
Tuntomerkit

Ajokaskasvit ovat heinämäisiä ruohoja, joilla on suikertava juurakko. Lehdet ovat pitkiä, nauhamaisia ja ovat selvästi tupellisia. Kasvit ovat yksi- tai kaksikotisia, joten kukat ovat yksineuvoisia. Ne sijaitsevat litistyneissä, tähkämäisissä puikeloissa, jotka ovat tuppimaisen suojuksen (spatha) sisällä. Hede- ja emikukat sijaitsevat puikelossa vuorotellen. Hedekukassa on yksi ainoa hede. Siitepölyhiukkaset ovat pitkiä ja nauhamaisia, ja niiden ominaispaino on sama kuin veden, mikä antaa hyvät mahdollisuudet kulkeutua toisten kasviyksilöiden emin luoteille. Tavallisesti jokaisen heteen kyljessä on koukkumainen lisäke (retinaculum). Sileäpintainen sikiäin, lyhyt vartalo ja kaksi melko pitkää luottia muodostavat emikukan (sekä hede- että emikukat ovat siis kehättömiä). Siemenaiheita on kussakin sikiäimessä vain yksi. Hedelmä on muodoltaan vaihteleva pähkylä tai siinä tapauksessa, jolloin hedelmäseinän (perikarppi) ulkokerros (eksokarppi) on mehevä ja sisäkerros (endokarppi) kuituinen, voidaan hedelmää pitää luumarjamaisena.